| Πριγκιπική Οικογένεια του Μονακό |
| --- |
|  |
| **Ο Πρίγκιπας**Η Πριγκίπισσα* Ο Κληρονομικός Πρίγκιπας
* Η Κόμισσα του Καρλαντέ

---

Η Πριγκίπισσα του Ανόβερου
Η Πριγκίπισσα Στεφανία |
| π • σ • ε
 |

Η **Καρολίνα του Μονακό** (*Caroline Louise Marguerite Grimaldi*, 23 Ιανουαρίου 1957) είναι η πρωτότοκη κόρη του Πρίγκιπα Ρενιέ Γ΄ του Μονακό και της Αμερικανίδας ηθοποιού Γκρέις Κέλι. Ως μεγαλύτερη αδελφή του Πρίγκιπα Αλβέρτου Β΄, βρισκόταν στην πρώτη θέση της γραμμής διαδοχής του μονεγασκικού θρόνου από το 1957 ως το 1958 και ξανά από το 2005 μέχρι το 2014, όταν και γεννήθηκε ο ανιψιός της Πρίγκιπας Ιάκωβος. Η Καρολίνα έχει παντρευτεί τρεις φορές και έχει αποκτήσει τέσσερα παιδιά.

Πρώιμα χρόνια
-------------

Η Καρολίνα γεννήθηκε στις 23 Ιανουαρίου 1957 στο Παλάτι του Μονακό. Βαπτίσθηκε με τα ονόματα *Καρολίνα Λουίζα Μαργαρίτα*. Ως απόγονος των Δουκών του Πολινιάκ, από την πλευρά του πατέρα της, θεωρείται ότι ανήκει στην ιστορική Γαλλική αριστοκρατία. Από την πλευρά της μητέρας της έχει ιρλανδική και γερμανική καταγωγή.

Κατά την παιδική της ηλικία έμεινε ένα διάστημα στο σπίτι των μητρικών παππούδων της στη Φιλαδέλφεια. Σε μια συνέντευξη για το περιοδικό People τον Απρίλιο του 1982, λίγο πριν από το θάνατό της, η Γκρέις περιέγραψε την Καρολίνα και τη Στεφανία ως ζεστές, φωτεινές, διασκεδαστικές, έξυπνες και ικανές κοπέλες. Η μητέρα της πέθανε στις 14 Σεπτεμβρίου 1982, εξαιτίας αυτοκινητιστικού ατυχήματος.

Εκπαίδευση
----------

Η Καρολίνα αποφοίτησε από το λύκειο το 1974 έχοντας λάβει τιμητικές διακρίσεις. Σπούδασε στο Πανεπιστήμιο της Σορβόνης, όπου πήρε πτυχίο στη φιλοσοφία και ακολούθησε μαθήματα ψυχολογίας και βιολογίας. Φοίτησε, επίσης, και στο Ινστιτούτο Πολιτικών Σπουδών του Παρισιού. Μιλάει άπταιστα γαλλικά, αγγλικά, γερμανικά, ισπανικά και ιταλικά.

Επίσημα καθήκοντα
-----------------

Η Πριγκίπισσα Καρολίνα και ο αδελφός της Αλβέρτος με τον Αμερικανό Πρόεδρο Ρόναλντ Ρίγκαν και τη σύζυγό του το 1983.
Το 1979 η Καρολίνα διορίστηκε από τον πατέρα της ως πρόεδρος της Μονεγασκικής Επιτροπής για το Διεθνές Έτος του Παιδιού. Δύο χρόνια αργότερα, το 1981, η ίδια θα ιδρύσει το ίδρυμα Jeunesse, J'écoute. Άλλες φιλανθρωπικές οργανώσεις με τις οποίες η Καρολίνα έχει αναμιχθεί περιλαμβάνουν τον Παγκόσμιο Σύνδεσμο των Φίλων Παιδιών, το Ίδρυμα Πριγκίπισσα Γκρέις, το Ίδρυμα Πρίγκιπας Πιερ, την οργάνωση Πιτέρ λε Μαρσάν και τη Γιούνισεφ. Έχει, επίσης, υπό την προστασία της το Διεθνές Σχολείο του Παρισιού, τα Μπαλέτα του Μόντε Κάρλο, τα οποία έχει ιδρύσει, τη Φιλαρμονική Ορχήστρα του Μόντε Κάρλο, τον Σύνδεσμο Οδηγών και Προσκόπων του Μονακό, τη Λέσχη Κήπου του Μονακό και το Φεστιβάλ Τεχνών Άνοιξης.

Συχνά παρευρίσκεται σε σημαντικές κοινωνικές εκδηλώσεις στο Μονακό, όπως τους εορτασμούς της εθνικής εορτής, the annual Rose Ball, τις ετήσιες δεξιώσεις του Ερυθρού Σταυρού και το Γκραν Πρι του Μονακό.

Εξαιτίας τις αφοσίωσής της στη φιλανθρωπία και τις τέχνες ονομάστηκε Πρέσβειρα Καλής Θελήσεως της Ουνέσκο στις 2 Δεκεμβρίου 2003. Η Γιούνισεφ την τίμησε στις 20 Μαΐου 2006 με το Βραβείο Πρωταθλήματος Παίδων. Το επόμενο έτος ταξίδεψε στη Νότια Αφρική για να συναντήσει τον πρώην πρόεδρο Νέλσον Μαντέλα. Τον Δεκέμβριο του 2011 ο Παγκόσμιος Σύνδεσμος των Φίλων Παιδιών την τίμησε για τη στήριξη που του παρείχε. Το βραβείο της το παρουσίασε ο προσωπικός της φίλος και σχεδιαστής της εταιρείας Σανέλ Καρλ Λάγκερφελντ.

Προσωπική ζωή
-------------

Τα προσωπικά ενδιαφέροντα της Καρολίνας περιλαμβάνουν ιππασία, κολύμβηση και σκι. Από τη νεαρή της ηλικία είχε θεωρηθεί ως ένα διεθνές σύμβολο μόδας και ως μία από τις πιο καλοντυμένες γυναίκες του κόσμου. Τον Νοέμβριο του 2011 άνοιξε μια έκθεση προς τιμήν της στο Εθνικό Μουσείο του Μονακό.

Η Καρολίνα έχει αναπτύξει σχέσεις με πολλούς διάσημους άνδρες, συμπεριλαμβανομένου του Μαρκ Σαντ, του Γκιγιέρμο Βίλας, του Σεμπάστιαν Τέιλορ, του Τζόναθαν Γκίνες, του Χένρι Ζισκάρ ντ'Εσταίν, του Γάλλου τραγουδιστή Φιλίπ Λαβίλ, του Ρομπερτίνο Ροσελίνι και του Βίνσεντ Λίντον

### Πρώτος γάμος

Ο πρώτος σύζυγός της Πριγκίπισσας Καρολίνας ήταν ο Φιλίπ Ζουνό, ένας Παριζιάνος τραπεζίτης. Παντρεύτηκαν στο Μονακό με πολιτικό γάμο στις 28 Ιουνίου 1978 και με θρησκευτικό στις 29 Ιουνίου 1978. Στον πολυτελή γάμο τους παραβρέθηκαν περίπου 65 άτομα, συμπεριλαμβανομένων των σταρ του Χόλιγουντ Άβα Γκάρντνερ, Κάρι Γκραντ και Φρανκ Σινάτρα. Το ζευγάρι χώρισε χωρίς να έχει αποκτήσει παιδιά στις 9 Οκτωβρίου 1980.

### Δεύτερος γάμος

Ο δεύτερος σύζυγός της ήταν ο Στέφανο Κασιράγκι (1960-1990), ένας αθλητής και γιος Ιταλού μεγιστάνα. Παντρεύτηκαν με πολιτικό γάμο στις 29 Δεκεμβρίου 1983 στο Μονακό και απέκτησαν τρία παιδιά:

* τον Αντρέα Κασιράγκι στις 8 Ιουνίου 1984
* τη Σαρλότ Κασιράγκι στις 3 Αυγούστου 1986
* τον Πιερ Κασιράγκι στις 5 Σεπτεμβρίου 1987

Τα δύο μικρότερα παιδιά τους πήραν τα ονόματα των πατρικών παππούδων της Καρολίνας, ενώ ο Αντρέα πήρε το όνομα ενός παιδικού φίλου του πατέρα του. Ο Στέφανο Κασιράγκι σκοτώθηκε σε ατύχημα με ταχύπλοο σκάφος το 1990, σε ηλικία 30 χρόνων.

Παρά το γεγονός ότι οι γονείς τους δεν παντρεύτηκαν θρησκευτικά, όπως απαιτείται για τη νομιμότητα βάσει του εκκλησιαστικού νόμου, νομιμοποιήθηκαν από τον Πάπα Ιωάννη Παύλο Β΄ τον Φεβρουάριο του 1993, οκτώ μήνες μετά την επίσημη ακύρωση του γάμου της μητέρας τους με τον Ζουνό από την καθολική εκκλησία.

### Τρίτος γάμος

Ο τρίτος και σημερινός σύζυγος της Καρολίνας είναι ο Ερνέστος Αύγουστος Ε', επικεφαλής του Οίκου του Αννόβερου. Το ζευγάρι παντρεύτηκε στο Μονακό στις 23 Ιανουαρίου 1999 και απέκτησε μια κόρη, την Αλεξάνδρα στις 20 Ιουλίου 1999.

Το μονόγραμμα της Καρολίνας.
Το 2009 αναφέρθηκε στον τύπο ότι η Καρολίνα βρισκόταν σε διάσταση από τον Ερνέστο Αύγουστο και ότι είχε μετακομίσει στο Μονακό. Τον Ιανουάριο του 2010 δημοσιοποιήθηκαν φωτογραφίες με τον Ερνέστο Αύγουστο να φιλάει μια γυναίκα, η οποία δεν ήταν η Καρολίνα, οδηγώντας σε όργιο φημών.

### Δικαστική προσφυγή

Η Καρολίνα είχε μια κακή σχέση με τα μέσα ενημέρωσης και τους παπαράτσι από τα νεανικά της χρόνια, όταν υποστήριζε ότι δεν μπορούσε να ζήσει μια φυσιολογική φοιτητική ζωή. Στις 24 Ιουνίου του 2004 αναγκάστηκε να προσφύγει στο Ευρωπαϊκό Δικαστήριο Ανθρωπίνων Δικαιωμάτων εναντίον της Γερμανίας για παραβίαση της ιδιωτικής της ζωής, σύμφωνα με το άρθρο 8 της Ευρωπαϊκής Σύμβασης για τα Ανθρώπινα Δικαιώματα. Η υπόθεση αφορούσε τη δημοσίευση φωτογραφιών της από την Παραλιακή Λέσχη του Μόντε Κάρλο. Παρότι η Καρολίνα αρχικά δικαιώθηκε, στο δεύτερο γύρο των ακροάσεων οι καταθέσεις πέντε Μη Κυβερνητικών Οργανώσεων υπέρ των παπαράτσι, οδήγησαν στο να χάσει την υπόθεση.

Τιμητικές διακρίσεις
--------------------

### Εθνικές διακρίσεις

* Μονακό: Μεγαλόσταυρος του Τάγματος του Αγίου Καρόλου
* Μονακό: Διοικητής του Τάγματος της Πολιτιστικής Αξίας (10 Νοεμβρίου 2005)

### Διεθνείς διακρίσεις

* Σουηδία ! Σουηδία: Αναμνηστικό Μετάλλιο των 50ων Γενεθλίων του Βασιλιά Καρόλου ΙΣΤ΄ Γουσταύου (30 Απριλίου 1996)
* Γαλλία ! Γαλλία: Διοικητής του Τάγματος της Γεωργικής Αξίας (3 Ιουλίου 2014)
* Ουνέσκο: Πρέσβειρα Καλής Θελήσεως της Ουνέσκο (2 Δεκεμβρίου 2003)
* Γιούνισεφ: Βραβείο Πρωταθλήματος Παίδων (20 Μαΐου 2006)

Παραπομπές
----------

1. ↑  Jacobs, Laura (Μάιος 2010). «Grace Kelly’s Forever Look». *Vanity Fair*.. Ανακτήθηκε στις 28 Μαρτίου 2012.
2. ↑  Herzog, Buck (14 Ιανουαρίου 1956). «'Irish' Grace Kelly Is Half German». *The Milwaukee Journal Sentinel*.. Ανακτήθηκε στις 28 Μαρτίου 2012. [*νεκρός σύνδεσμος*]
3. ↑  Hauptfuhrer, Fred (5 Απριλίου 1982). «Aging Gracefully». *People*.. Ανακτήθηκε στις 28 Μαρτίου 2012.
4. 1 2 3  «H.R.H. The Princess of Hanover». *Prince's Palace of Monaco*. Αρχειοθετήθηκε από το πρωτότυπο στις 2011-09-02.. Ανακτήθηκε στις 28 Μαρτίου 2012.
5. 1 2  Ward, Penny, Dowling, Kenny (30 Αυγούστου 1976). «Sweet Caroline». *People*. Αρχειοθετήθηκε από το πρωτότυπο στις 2013-01-16.. Ανακτήθηκε στις 28 Μαρτίου 2012.
6. ↑  «H.R.H. the Princess of Hanover chairs the plenary assembly of AMADE». *Prince's Palace of Monaco*. 26 Απριλίου 2007. Αρχειοθετήθηκε από το πρωτότυπο στις 2011-10-20.. Ανακτήθηκε στις 28 Μαρτίου 2012.
7. ↑  «28th annual Princess Grace Awards gala». *Prince's Palace of Monaco*. 10 Νοεμβρίου 2010. Αρχειοθετήθηκε από το πρωτότυπο στις 2011-12-31.. Ανακτήθηκε στις 28 Μαρτίου 2012.
8. ↑  «The Prince Pierre Foundation». *Prince's Palace of Monaco*. 4 Οκτωβρίου 2011. Αρχειοθετήθηκε από το πρωτότυπο στις 2013-01-17.. Ανακτήθηκε στις 28 Μαρτίου 2012.
9. ↑  «International School of Paris». *Prince's Palace of Monaco*. 6 Ιουνίου 2003. Αρχειοθετήθηκε από το πρωτότυπο στις 2011-10-20.. Ανακτήθηκε στις 28 Μαρτίου 2012.
10. ↑  «La compagnie» (στα Γαλλικά). *Les Ballets de Monte Carlo*. Αρχειοθετήθηκε από το πρωτότυπο στις 2012-05-24.. Ανακτήθηκε στις 28 Μαρτίου 2012.
11. ↑  «Orchestre Philharmonique de Monte-Carlo – Historique» (στα Γαλλικά). *Monte-Carlo Philharmonic Orchestra*. Αρχειοθετήθηκε από το πρωτότυπο στις 2011-10-18.. Ανακτήθηκε στις 28 Μαρτίου 2012.
12. ↑  «United and official: Charlene celebrates first National Day as princess». *Hello*. 21 November 2003.. Ανακτήθηκε στις 9 February 2012.
13. ↑  «Monaco Rose Ball, Moroccan Style». *The Royal Forums*. 31 Μαρτίου 2010.. Ανακτήθηκε στις 9 Φεβρουαρίου 2012.
14. ↑  «Monaco Royals at the F1 Grand Prix». *Royalty in the News*. 16 Μαΐου 2010. Αρχειοθετήθηκε από το πρωτότυπο στις 2013-01-16.. Ανακτήθηκε στις 9 Φεβρουαρίου 2012.
15. ↑  «Princess Caroline becomes U.N. Goodwill Ambassador». *Hello*. 27 November 2003.. Ανακτήθηκε στις 28 Μαρτίου 2012.
16. ↑  «Princess Caroline visits Nelson Mandela». *Hello*. 13 Φεβρουαρίου 2007. Αρχειοθετήθηκε από το πρωτότυπο στις 2015-09-24.. Ανακτήθηκε στις 28 Μαρτίου 2012.
17. ↑  «Caring Caroline honoured for following in Princess Grace's footsteps». *Hello*. 14 December 2011.. Ανακτήθηκε στις 28 Μαρτίου 2012.
18. ↑  Wohlfert, Lee (28 Φεβρουαρίου 1977). «Here They Are Again, the World's Best-dressed Women—but Who Says So? and Why?». *People*. Αρχειοθετήθηκε από το πρωτότυπο στις 2013-01-16.. Ανακτήθηκε στις 2015-05-04.
19. ↑  «The International Hall of Fame: Women». *Vanity Fair*. 7 July 2011. Αρχειοθετήθηκε από το πρωτότυπο στις 2012-05-21.. Ανακτήθηκε στις 28 Μαρτίου 2012.
20. ↑  «Camaleónica, atractiva, misteriosa… Una exposición muestra a Carolina de Mónaco a través del objetivo de grandes artistas» (στα Ισπανικά). *¡Hola!*. 8 November 2012. Αρχειοθετήθηκε από το πρωτότυπο στις 2013-02-09.. Ανακτήθηκε στις 28 Μαρτίου 2012.
21. ↑  «Caroline Kicks Up Her Heels in London, and Mother Worries Back Home». *People*. 24 November 1975. Αρχειοθετήθηκε από το πρωτότυπο στις 2013-01-16.. Ανακτήθηκε στις 28 Μαρτίου 2012.
22. ↑  «Monaco Special: Princess Caroline». *Hello*. Απρίλιος 2005. Αρχειοθετήθηκε από το πρωτότυπο στις 2021-03-20.. Ανακτήθηκε στις 28 Μαρτίου 2012.
23. ↑  «'Iconic royal wedding gowns». *Harpers Bazaar*. .
24. ↑  «The turbulent love life and marriages of Albert's sisters». *Hello*. 14 Ιουνίου 2011. Αρχειοθετήθηκε από το πρωτότυπο στις 2013-08-30.. Ανακτήθηκε στις 28 Μαρτίου 2012.
25. ↑  «Monaco royal taken seriously ill». *BBC News* (London). 8 Απριλίου 2005. Αρχειοθετήθηκε από το πρωτότυπο στις 2010-03-12.. Ανακτήθηκε στις Ιανουαρίου 27, 2013.
26. ↑  «Questions over Princess Caroline's marriage as Ernst of Hanover increasingly absent». *Hello*. 10 Σεπτεμβρίου 2009. Αρχειοθετήθηκε από το πρωτότυπο στις 2015-09-24.. Ανακτήθηκε στις 28 Μαρτίου 2012.
27. ↑  Allen, Peter (12 Σεπτεμβρίου 2009). «Princess Caroline 'to divorce third husband', reigniting fears of a Monaco royal curse». *Daily Mail*.. Ανακτήθηκε στις 28 Μαρτίου 2012.
28. ↑  Hall, Allan (8 Ιανουαρίου 2010). «Princess Caroline of Monaco hit by divorce rumors as husband is pictured kissing younger woman». *Daily Mail*.. Ανακτήθηκε στις 28 Μαρτίου 2012.
29. ↑  Hauptfuhrer, Fred (1 Σεπτεμβρίου 1975). «Princess Pains». *People*. Αρχειοθετήθηκε από το πρωτότυπο στις 2013-01-16.. Ανακτήθηκε στις 28 Μαρτίου 2012.
30. ↑  «Case of Von Hannover v. Germany». *European Court of Human Rights*. 24 Ιουνίου 2004.. Ανακτήθηκε στις 28 Μαρτίου 2012.
31. ↑  «Case of Von Hannover v. Germany No. 2». *European Court of Human Rights*. 7 Φεβρουαρίου 2012.. Ανακτήθηκε στις 28 Μαρτίου 2012.
32. ↑  «ECHR lowers the private life protection standard». *www.eurolitigation.eu*. 11 Φεβρουαρίου 2012.. Ανακτήθηκε στις 28 Μαρτίου 2012.
33. ↑
34. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Ιουλίου 2013. Ανακτήθηκε στις 4 Μαΐου 2015.
35. ↑  Gettyimages
36. ↑  Palais Princier de Monaco

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καρολίνα του Μονακό** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 17307751
* **ΕΒΕ**: 307239
* LCCN: n88039824
* ISNI: 0000 0003 6848 2707
* GND: 118873725
* SUDOC: 142609382
* BNF: cb12398804b (data)

 |

 |